<classify> Azam ilikata tiketi ya kucheza nusu fainali juzi baada ya kuifunga Yanga kwa mikwaju ya penalti 5-4 kwenye Uwanja wa Taifa.Katika salamu zake kwa uongozi wa Azam jana Malinzi aliwataka kutobweteka na kuongeza bidii katika hatua hiyo ya nusu fainali ili wacheze fainali na kutwaa ubingwa.Aidha Malinzi amewaomba Watanzania kuiunga mkono timu hiyo kwani ndiyo mwakilishi pekee aliyebaki baada ya Yanga na KMKM kuaga.TFF kwa niaba ya familia ya mpira na Watanzania wote, inawatakia kila la kheri Azam FC katika mchezo wake wa leo wa nusu fainali dhidi ya KCCA, alisema Malinzi.Wakati huohuo TFF imetuma salamu za rambirambi kwa familia ya mchezaji wa zamani Moshi Shaban aliyefariki juzi Dar es Salaam na kuzikwa jana.Katika salamu zake za rambirambi kwa familia ya marehemu Moshi, TFF imewapa pole wafiwa, ndugu jamaa na marafiki na kusema wako pamoja katika kipindi hiki cha maombelezo na kuomba Mwenyezi Mungu awape nguvu wafiwa.Marehemu Shaban ni baba wa wachezaji Haruna Moshi Boban na Iddy Moshi Mnyamwezi waliowahi kucheza Timu ya Taifa, Simba, Yanga na Moro United kwa nyakati tofauti.  <topic>: michezo 